《南山有虎北山有鸟行寄对山康先生》
明代·韩邦靖

南山有虎不避贤，君乃以手摩其颠。
北山有鸟文彩鲜，君之毛羽何翩翩。
昔人曾忌直如弦，况有高才朝士前。
时若怜才更容直，请子横飞上九天。

作者简介：（1488—1523）明陕西朝邑人，字汝度，号五泉。韩邦奇弟。正德三年与兄同登进士。授工部主事。上疏指斥时政，触怒武宗，下狱，夺职为民。嘉靖初起为山西左参议，分守大同。岁饥，力请发帑赈饥，不报。遂乞归。抵家病卒。有《朝邑志》、《五泉诗集》。